**Գաբրիելա Մարիոն (Գաբի) Ափել** (ամուսնացած էր **Ռայմանի հետ** ) (գերմ.՝ Gabriele Marion (Gaby) Appel (Reimann), հունվարի 17, 1958(1958-01-17), Viersen, Դյուսելդորֆ, Հյուսիսային Հռենոս-Վեստֆալիա, Գերմանիայի Ֆեդերատիվ Հանրապետություն Հունվարի 17, 1958 , Ֆիրզեն, Հյուսիսային Ռեյն-Վեստֆալիա), գերմանացի մականորդուհի։ 1984 թվականի ամառային օլիմպիական խաղերի արծաթե մեդալակիր, 1988 թվականի ամառային օլիմպիական խաղերի մասնակից, 1976 և 1981 թվականների աշխարհի առաջնությունների չեմպիոնուհի, 1978 և 1986 թվականների աշխարհի առաջնությունների արծաթե մեդալակիր, 1984 թվականի Եվրոպայի առաջնության բրոնզե մեդալակիր։

Կենսագրություն
--------------

Գաբի Ափելը ծնվել է 1958 թվականի հունիսի 29-ին Արևմտյան Գերմանիայի Ֆիրզեն քաղաքում։

Դաշտային հոկեյ սկսել է խաղալ հայրենի քաղաքի Viersener ակումբում։ 1977 թվականին տեղափոխվել է Լևերկուզենի Բայեր, այնուհետև՝ Համբուրգի Գրոսֆլոտբեկեր, որի կազմում 1979 թվականին դարձել է Գերմանիայի չեմպիոն։ Նա իր կարիերայի մեծ մասն անցկացրել է Clipper Hamburg-ում։

Նա նվաճել է աշխարհի առաջնությունների չորս մեդալ. ոսկե՝ 1976 թվականին Արևմտյան Բեռլինում և 1981 թվականին Բուենոս Այրեսում, արծաթե՝ 1978 թվականին Մադրիդում և 1986 թվականին Ամստելվինում։

1984 թվականին Լիլում կայացած Եվրոպայի առաջնությունում նվաճել է բրոնզե մեդալ։

Նույն թվականին Լոս Անջելեսի ամառային օլիմպիական խաղերում խոտի հոկեյի Գերմանիայի կանանց հավաքականի կազմում նվաճել է արծաթե մեդալ։ Ընդ որում՝ մասնակցել է մրցախաղերչից հինգին, Կանադայի հավաքականի դեմ խաղում դարձել գոլի հեղինակ։

1988 թվականին Սեուլի ամառային օլիմպիական խաղերում, որտեղ գերմանացի մականորդուհիներն զբաղեցրել են 5-րդ տեղը, նա դարձյալ մասնակցել է հինգ հանդիպման, բայց այս անգամ ոչ մի գոլ չի խփել։

Նա երեք անգամ ոսկե մեդալ է նվաճել Եվրոպայի մարզադահլիճային առաջնություններում. 1981 թվականին՝ Արևմտյան Բեռլինում, 1984 թվականին՝ Լոնդոնում և 1987 թվականին՝ Բադ Նոյենահր-Ահրվեյլերում։

1975 - 1988 թվականներին Գերմանիայի հավաքականի կազմում անցկացրել է 209 հանդիպում (181-ը՝ բացօթյա մարզադաշտերում, 28-ը՝ մարզասրահներում)։ Մինչեւ 2000 թվականը նա անցկացրած խաղերի քանակով համարվում էր ազգային հավաքականի առաջատարը, մինչև որ Բրիտա Բեքերը շրջանցեց նրան։

1990-ականների կեսերից Ափելը հանդես է եկել Գերմանիայի վետերանների հավաքականի կազմում։

15 տարի աշխատել է Համբուրգի առողջապահության վարչությունում։ Հետագայում քաղաքում նախաձեռնել է իր սեփական գործը այլընտրանքային բժշկության՝ Նատուրոպաթիայի բնագավառում։

Ընտանիք
-------

Ափելն ամուսնացած էր Clipper ակումբի նախագահ, մարզիչ և հոկեյի կազմակերպիչ Գյունթեր Ռայմանի (1938 կամ 1939-2004) հետ։

Ծանոթագրություններ
------------------

1. 1 2 3 4 5  "Olympedia – Gaby Appel". *www.olympedia.org*. Արխիվացված from the original on 2021 թ․ հունվարի 28. Retrieved 2021 թ․ փետրվարի 5.
2. 1 2  "Gaby Appel Bio, Stats, and Results | Olympics at Sports-Reference.com". *web.archive.org*. 2020 թ․ ապրիլի 17. Արխիվացված է the original 2020 թ․ ապրիլի 17-ին. Retrieved 2021 թ․ փետրվարի 5. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  "HockeyPlatz". *www.hockey.de*. Արխիվացված from the original on 2021 թ․ փետրվարի 6. Retrieved 2021 թ․ փետրվարի 2.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · ՄՕԿ |
|  |
| Բառարաններ և հանրագիտարաններ | Munzinger |

 |